钦定古今图书集成/明伦汇编/官常典/第719卷 > 贾循
## 钦定古今图书集成/明伦汇编/官常典/第719卷 > 贾循

按《唐书忠义传》：“循，京兆华原人。其先家常山。父会，有
高节，尝称疾不答，辟署里中，号一龙。亲亡，负土成墓，
庐其左手莳松柏，时号关中曾子。卒，县人私谥曰‘广
孝征君。循有大略，礼部尚书苏颋尝谓今颇牧。及为
益州，表署列将。败吐蕃于西山，三迁静塞军营田使。
张守珪北伐，次滦河，属冻泮，欲济无梁，循揣广狭，为’”
桥以济，破寇而还，以功擢游击将军、榆关守捉使。地
南负海，北属长城，林琅岑翳，寇所蔽伏。循调士斩木

击奚、契丹，复奏循光禄卿兼副使知留后。九姓叛，禄
山兼节度河东，而循亦兼雁门副之。母亡将葬，宅有
枯桑，一夕再生，芝出北墉，人以为瑞。元宗以循有功，
诏赠其父常山太守。禄山反，使循守幽州，故杲卿招
之，以倾贼巢穴，循许可。为向润客等发其谋，贼缢之。
建中二年，赠太尉，谥曰忠。